  Виталий Пронин Ортчем нунал ӵоже дасо пала бадӟымесь огкылъёс юнматӥз Удмуртия Санкт-Петербургын ортчись экономической форумын.  Александр Бречалов элькун кивалтэтлэн нимыныз валче ужан сярысь документъёс юнматӥз «Огазеям авиастроительной компания», «Лукойл», «Камаз», «Россеть» огазеяськонъёсын но мукетъёсыныз. Вуз каронын, социальной но лулчеберт удысъёсын кусып возён пумысен огкылъёс тупатэмын Мурманск но Красноярск улосъёсын. Кызьы вераз Александр Бречалов, Мурманск улосвылысь предприятиос асьме доры чорыг но мукет зарезь продукция вуттозы. Нош Удмуртия отчы гурт сиён-юонъёссэ келялоз.  Туннэ Удмуртилэн Тӧроез пумиськылоз Бахрейн кунлэн посолэныз но делегациеныз, Россиысь Президентлэн юрттӥсеныз Игорь Левитинэн. Пыриськоз Рооссия но араб кунъёс куспын валче ужанъя юанъёсты эскеронлы сӥзем кенеше. Туннэ озьы ик огкыл юнматыны чакламын ТВЭЛ, «Яндекс но «1С» огазеяськонъёсын.  Эдуард Степанов Туспуктэм: udmurt.ru  